Μέλη του Ρουβίκωνα στις 17:45 το απόγευμα της Τρίτης έκαναν παρέμβαση με φέιγ βολάν έξω από τον Ευαγγελισμό, υβρίζοντας τον πρώην πρωθυπουργό και απειλώντας ότι «όσοι γίνουν πρωθυπουργοί, όλοι τους θα πεθάνουν».

Τρία άτομα της αναρχικής οργάνωσης πέταξαν υβριστικά φέιγ βολάν κατά του Λουκά Παπαδήμου έξω από το Ευαγγελισμό όπου νοσηλεύεται ο πρώην πρωθυπουργός μετά τον τραυματισμό του από το τρομοδέμα.

«Σε πήραν από τις τράπεζες, σε βάλαν στη Βουλή, Παπαδήμο ψόφα να κάνουμε γιορτή» έγραφαν κάποια από τα φέιγ βολάν ενώ σε άλλα υπήρχε η φράση «Όσοι γίνουν πρωθυπουργοί, όλοι τους θα πεθάνουν» από τραγούδι του Μάρκου Βαμβακάρη.

Η ανακοίνωση του Ρουβίκωνα:

Πριν από λίγο πραγματοποιήσαμε παρέμβαση με τρικάκια στο νοσοκομείο Ευαγγελισμός. Τα τρικάκια έγραφαν: «Όσοι γίνουν πρωθυπουργοί όλοι τους θα πεθάνουν - Μ. Βαμβακάρης» και:

«Σε πήραν απ'τις τράπεζες σε βάλαν στη βουλή, Παπαδήμο ψόφα να κάνουμε γιορτή».

Αναρχική συλλογικότητα Ρουβίκωνας

Τα μέλη του Ρουβίκωνα τράπηκαν σε φυγή, πριν επέμβουν οι άνδρες ασφαλείας και η αστυνομία. Η ΕΛ.ΑΣ. εξετάζει το υλικό από τις κάμερες.